Drengir eru óhamingjusamir í íslenska skólakerfinu , leiðist þar og eru líklegri en stúlkur til að geta ekki lesið sér til ánægju . Heimir Már Pétursson fréttamaður fær Lilju Alfreðsdóttur menntamálaráðherra í Víglínuna á Stöð 2 í dag . Þau ræða einnig um ástandið í stjórnmálunum almennt , ráðningu útvarpsstjóra og fleira . Í seinni hluta þáttarins koma þingkonurnar Þórhildur Sunna Ævarsdóttir og Helga Vala Helgadóttir til að ræða mál ríkislögreglustjóra , Samherja og spillingu almennt . En Þórhildur Sunna hefur meðal annars setið í nefnd á Evrópuráðsþinginu sem gert hefur skýrslu um spillingarmál almennt . Víglínan er í opinni dagskrá á Stöð 2 klukkan 17:40 .